የሩሲያንና የአሜሪካን መካከለኛው ምሥራቅ ሚና በንፅፅር የሚያዩ የተለያዩ የፖለቲካ ተንታኞችም፣ የአሜሪካ ሁለት አስተዳደሮች በመካከለኛው ምሥራቅ ላይ የጠራ ፖሊሲ መከተል አልቻሉም ብለዋል፡፡ የባራክ ኦባማ አስተዳደር ቀድሞ የአሜሪካ ወዳጅ በነበሩ የዓረብ ጠንካራ መሪዎች ላይ ፊቱን አዞሮባቸዋል ይላሉ፡፡ የአሜሪካ የቀድሞ ወዳጅና ተባባሪዎች የተባሉት የዓረብ መሪዎች በፀደይ አብዮት ኤ.ኤ.አ. በ2011 እንዲወገዱ ሲደረግ፣ የሶሪያው በሽር አል አሳድ አብዮቱን ተሻግረው እዚህ መድረስ መቻላቸው ኦባማን የሚያስወግዝ ነው በማለት ያስረዳሉ፡፡ የመካከለኛው ምሥራቅ ቱዴይስ ወርልድ ቪው ኢንስቲትዩት የፖለቲካ ተንታኝ፣ ‹‹የባራክ ኦባማ አስተዳደር ከዓረብ መሪዎቹ ጋር መተማመን ባለመፍጠሩ ሳቢያ ዕድሎችን ለሩሲያ አሳልፎ ሰጥቷል፤›› ብለዋል፡፡ የአሁኑ የትራምፕ አስተዳደር ደግሞ የሩሲያ ደጋፊ በመሆኑ ለሩሲያ እየሠራ ነው ሲሉ ወቅሰዋል፡፡
